पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड 19 के दूसरी लहर के भयावह स्थिति को देखते हुए अस्पतालों में व्याप्त अव्यवस्थाओं को रोकने व जरूरतमंद संक्रमित मरीजों को शीघ्र आवश्यक सुविधाएं उपलब्ध कराने के लिए राजस्थान उच्च न्यायालय के निर्देश पर जिला स्तर पर समिति का गठन किया गया है। जिला विधिक सेवा प्राधिकरण के सचिव प्रदीप कुमार द्वारा बताया गया कि जरूरतमंद व्यक्ति को कोविड 19 से संबंधित चिकित्सा सहायता, दवाई, एम्बुलेंस व ऑक्सीजन की उपलब्धता, भर्ती व इलाज से संबंधित कोई समस्या है तो वह उच्च न्यायालय के निर्देश पर बनी समिति द्वारा जारी हैल्पलाइन नंबर 8306002114 पर शिकायत कर सकता है। समिति द्वारा हैल्पलाइन नंबर पर शिकायत व समस्या प्राप्त होने पर तुरंत बाद कोविड-19 की रोकथाम के लिए अधिकृत अधिकारियों से सम्पर्क कर उस व्यक्ति की समस्याओं के निदान के लिए आवश्यक कार्रवाई की जाएगी।
जिसकी सूचना राजस्थान उच्च न्यायालय को भेजी जाएगी।कालाबाजारी की सूचना पर होगी कार्रवाई: जिले में ऑक्सीजन सिलेंडरों, दवाइयों व अन्य मूलभूत आवश्यक वस्तुओं की कालाबाजारी की सूचना के लिए हैल्पलाइन नंबर 8306002114 जारी किए गए हैं साथ ही कोरोना संक्रमित मरीजों को बेहतर चिकित्सा सुविधाएं उपलब्ध कराने व मरीजों को किसी प्रकार की समस्या का सामना नहीं करना पड़े इसके लिए जिला विधिक सेवा प्राधिकरण की निगरानी में समिति का गठन किया गया है। इसमें किसी भी प्रकार की कोई अव्यवस्था पाई जाती है, तो उनके खिलाफ सख्त कार्रवाई की जाएगी।
जनहित याचिका पर दिए निर्देश: राजस्थान उच्च न्यायालय जयपुर पीठ जयपुर द्वारा जनहित याचिका राजस्थान उच्च न्यायालय बार एसोसिएशन बनाम राज्य सरकार में 28 अप्रैल में पारित आदेश में मुख्य न्यायाधिपति इन्द्रजीत महंती की खंडपीठ द्वारा राज्य स्तर व जिला स्तर पर कोविड-19 की परिस्थितियों के दृष्टिगत समितियों के गठन के निर्देश दिए गए हैं।
इनको दी जिम्मेदारी जिले में कोविड 19 के संक्रमित मरीजों को किसी प्रकार की परेशानी नहीं हो इसके लिए गठित समिति में जिला विधिक सेवा प्राधिकरण के सचिव, जिला अभिभाषक संघ अध्यक्ष व बार कांउसिल ऑफ राजस्थान द्वारा मनोनीत सदस्य को जिला स्तरीय समिति में शामिल किया गया है।यह रहेगी जम्मेदारीसमिति द्वारा जिले में राज्य सरकार द्वारा कोविड-19 की रोकथाम के लिए अधिकृत अधिकारियों से सम्पर्क करते हुए जरूरतमंद व्यक्तियों को आवश्यक चिकित्सकीय सहायता जैसे पीड़ित को एम्बुलेंस उपलब्ध कराना, अस्पताल में भर्ती कराना व अन्य चिकित्सकीय देखभाल इत्यादि सुविधाएं उपलब्ध कराने में सहयोग प्रदान करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn